# Sigfox

Sigfox, sovint escrit tot en majuscules (SIGFOX), és una empresa francesa de xarxa sense fil per a connectar objectes com comptadors elèctrics, rellotges intel·ligents (smart watches), etc. que necessiten estar permanentment connectats i enviant poques dades d'informació. La seva infraestructura contribueix al que s'anomena Internet de les coses o Internet of Things (IoT). Segons s'ha publicat, Sigfox costa $1 per dispositiu a l'any en instal·lacions de més de 50.000 dispositius.
L'empresa va ser fundada l'any 2009 per Ludovic Le Moan and Christophe Fourtet i té les oficines centrals a Labège, al sud-est de França, on hi té més de 80 empleats. També té oficines a Madrid, San Francisco i a París.
El febrer de 2015 es va anunciar que Sigfox havia tancat la seva tercera ronda d'inversió per una quantitat de 115 milions de dòlars de set inversors: Telefónica, Engie, NTT DoCoMo Ventures (Docomo Capital), SK Telecom, Air Liquide i Elliott Management. Al juny el mateix any es va informar que Samsung havia invertit una quantitat no especificada. Al novembre de 2016 va tancar una altra ronda d'inversió de 150 milions d'euros amb les companyies Salesforce.com i Total i com principals inversors a més de les empreses Alto Invest, Swen CP, el grup Tamer i l'inversor francès Henri Seydoux.
Els plans de la companyia són desplegar la seva xarxa per 60 països en els propers 5 anys, incloent-hi Amèrica del Sud, els Estats Units, Corea del Sud i Japó.

## Tecnologia

SIGFOX fa servir un sistema de cel·les que permet als dispositius connectar-s'hi fent servir una comunicació de banda molt estreta (Ultra Narrow Band o UNB). Tecnologia similar es va utilitzar en submarins durant la Primera Guerra Mundial. Actualment treballa sobre la banda lliure ISM 868 MHz a Europa i 900 MHz a Amèrica. Amb aquesta tecnologia, els dispositius poden enviar poca quantitat de dades usant molt poca energia i arribant a llargues distàncies.
Per donar cobertura al territori, el proveïdor de servei SIGFOX instal·la una sèrie d'estacions base. Aquestes estacions base estan permanentment escoltant per rebre els missatges dels dispositius, que no cal que s'hi hagin d'haver registrat prèviament.
La modulació que es fa servir és GSFK o DBPSK sobre una amplada de banda de 100 Hz i a 100 o 600 bits per segon depenent de la zona geogràfica. Un paquet s'envia tres cops en tres freqüències diferents per evitar col·lisions, atès que la xarxa no està sincronitzada i un dispositiu pot enviar un paquet en qualsevol moment.
Un dispositiu que faci servir la tecnologia SIGFOX només pot enviar paquets de dades amb 12 Bytes i només pot enviar 140 paquets al dia. Aquests 12 Bytes es consideren suficients per moltes aplicacions actuals, com les de sensors d'aparcament, comptadors intel·ligents, geloocalitzadors, etc. Segons la mateixa empresa, un dispositiu Sigfox pot funcionar fins a 20 anys usant dues piles AA, atès que el dispositiu es desperta i envia les dades quan cal i es torna a adormir mentre no faci falta.

## Cobertura

A principis de 2016 la xarxa Sigfox ofereix cobertura quasi total a França, Espanya, Portugal, Paisos Baixos i Bèlgica, així com Irlanda i Luxemburg. També ofereix cobertura a grans ciutats de Regne Unit com Londres, Manchester i Edimburg. També ofereix cobertura a la ciutat americana de San Francisco. La companyia ha anunciat la cobertura total d'Alemanya, Itàlia, Dinamarca i Regne Unit per aquest mateix any.
A finals de 2017, la cobertura incloïa Alemanya (parcial), Itàlia, Dinamarca, Regne Unit (parcial), Suècia (parcial), Finlàndia (parcial), República Txeca, Eslovàquia i Croàcia (parcial) a Europa; parcialment Sud-àfrica i Tunísia a Àfrica; parcialment Oman, Iran, Tailàndia, Taiwan i Japó i completament Singapur a Àsia; parcialment Austràlia i Nova Zelanda; parcialment Estats Units d'Amèrica, Mèxic, Colòmbia, Brasil, Argentina al continent americà.

## Notes

* ↑ «Sigfox's Internet of Things network heads to Denmark, too». CNet. [Consulta: 10 juny 2015].
* ↑ «Executive Profile - Ludovic Le Moan». Bloomberg L.P.. [Consulta: 13 maig 2015].
* ↑ «Sigfox Raises $115M To Take Its Internet of Things Network Global». TechCrunch. [Consulta: 13 maig 2015].
* ↑ «France's Sigfox raises $115 million for 'Internet of Things' network». Reuters. Arxivat de l'original el 18 de maig 2015. [Consulta: 13 maig 2015].
* ↑ ; FORGET-DENNIEAU, ANIA«Sigfox Eyes U.S. IPO After Latest Funding Round». The Wall Street Journal. [Consulta: 13 maig 2015].
* ↑ «Sigfox seeks funding to form global ‘internet of things' network». Financial Times. [Consulta: 13 maig 2015].
* ↑ «Sigfox Defies Critics to Raise euro 150M in Funding | Light Reading» (en anglès). Light Reading.
* ↑ «Salesforce Just Backed This French Wireless IoT Startup» (en anglès). Fortune.
* ↑ «Sigfox Revives War Tech in U.S. for Alternative Network». Bloomberg L.P.. [Consulta: 23 juny 2015].
* ↑ «SIGFOX for M2M & IoT». Radio-electronics. [Consulta: 13 maig 2015].
* ↑ «What is SIGFOX?». RF Wireless World. [Consulta: 13 maig 2015].
* ↑ «SigFox, a specialist in ultra-narrow band technology for M2M and IoT». Econocom. Arxivat de l'original el 4 de maig 2015. [Consulta: 13 maig 2015].
* ↑ «Cellular Data Network for Inanimate Objects Goes Live in France». MIT Technology Review. Arxivat de l'original el 18 de maig 2015. [Consulta: 13 maig 2015].
* ↑ «3 Options for Securing the IoT Network». Mobile Enterprise. Arxivat de l'original el 13 de maig 2015. [Consulta: 13 maig 2015].
* 1 2 «Sigfox Technology Overview | Sigfox» (en anglès). Arxivat de l'original el 2019-06-09. [Consulta: 1r desembre 2017].
* ↑ «Sigfox finds partners for its contrarian network tech». CNet. [Consulta: 23 juny 2015].
* ↑ «Meet Sigfox, the French Startup Who Wants to Revolutionize the Internet of Things». Coinspeaker. Arxivat de l'original el 10 de gener 2017. [Consulta: 7 agost 2015].
* ↑ «Coverage | Sigfox» (en anglès). [Consulta: 1r desembre 2017].

## Vegeu també

* LPWAN

## Enllaços externs

* Pàgina web de la companyia
* Pagina de la companyia amb mapes de cobertura actualitzats